Na temelju članka 59. Statuta Instituta članaka 40. i 44. Zakona o visokom obrazovanju i znanstvenoj djelatnosti („Narodne novine” br. 119/2022) i rezultatima natječaja „Projekt razvoja karijera mladih istraživača - izobrazba novih doktora znanosti (DOK-2025-02)” Hrvatske zaklade za znanost, Institut za hrvatski jezik, Ulica Republike Austrije 16, Zagreb, raspisuje

**NATJEČAJ**

1. za izbor na radno mjesto **asistenta** na određeno vrijeme od pet godina u punome radnom vremenu u Odjelu za hrvatski standardni jezik, na istraživačkome projektu Hrvatske zaklade za znanost *Višerječni izrazi u hrvatskome jeziku – leksikološki, računalnolingvistički i glotodidaktički pristup – MWE-Cro* (IP-2022-10-7697)s obvezom izrade doktorskoga rada na temu značenjskih polja i odrednica u rječniku *(The Role of Semantic Fields and Labels in Defining Dictionary Entries)*

 – 1 izvršitelj

1. za izbor na radno mjesto **asistenta** na određeno vrijeme od pet godina u punome radnom vremenu u Odjelu za hrvatski standardni jezik, na istraživačkome projektu Hrvatske zaklade za znanost *Semantičko-sintaktička klasifikacija glagola u hrvatskom jeziku – SEMTACTIC* (IP-2022-10-8074) s obvezom izrade doktorskoga rada na temu glagola kretanja u hrvatskom jeziku  *(Motion verbs in the Croatian language)*

 – 1 izvršitelj

**Uvjeti za radna mjesta**

* završen sveučilišni diplomski studij, odnosno integrirani diplomski sveučilišni studij u znanstvenome području humanističkih znanosti, polje filologija
* uz opće kriterije za zasnivanje radnoga odnosa iz članka 39. stavaka 4. i 6. Zakona o visokom obrazovanju i znanstvenoj djelatnosti pristupnici trebaju ispunjavati i sljedeće:
	+ dodatne kriterije propisane Pravilnikom o dodatnim uvjetima za izbor i reizbor na znanstvena radna mjesta te za izbor na suradnička i stručna radna mjesta ur. br.: 64-07-24/7-674-01 od 18. srpnja 2024. <http://ihjj.hr/uploads/07efc8e62ab531388895d9d79370a910.pdf>
	+ ukupni prosjek ocjena na prethodnim razinama studija (prijediplomski i diplomski, odnosno integrirani studij) koji osigurava upis na doktorski studij iz traženih polja.

**Za radna mjesta pristupnici moraju priložiti:**

* prijavu na natječaj – u prijavi se navode osobni podatci podnositelja prijave (ime i prezime, adresa stanovanja, broj telefona i e-adresa za kontakt) i naziv projekta za koji se podnosi prijava
* životopis s biografskim podatcima (opći podatci o datumu i mjestu rođenja, državljanstvu, podatci o školovanju, stečenoj kvalifikaciji odnosno akademskim stupnjevima, poznavanju stranih jezika)
* dokaz o traženome stupnju obrazovanja (preslika diplome i dr.)
* dokaz o ispunjavanju dodatnih kriterija propisanih Pravilnikom o dodatnim uvjetima za izbor i reizbor na znanstvena radna mjesta te za izbor na suradnička i stručna radna mjesta ur. br.: 64-07-24/7-674-01od 18. srpnja 2024. <http://ihjj.hr/uploads/07efc8e62ab531388895d9d79370a910.pdf>;
* prijepis ocjena za kandidate koji nisu upisali doktorski studij ili dokaz o upisanome doktorskom studiju iz traženoga znanstvenog područja i polja
* elektronički zapis odnosno potvrdu s podatcima evidentiranim u bazi podataka Hrvatskoga zavoda za mirovinsko osiguranje
* dokaz o državljanstvu (za državljane Republike Hrvatske i ostalih država članica Europske unije, a za državljane trećih zemalja dokaz o pravu zaposlenja prema posebnome propisu).

**Opće odredbe za sva radna mjesta**

Za sva radna mjesta može se ugovoriti probni rad od 6 mjeseci.

Pristupnik koji je visokoškolsku kvalifikaciju stekao u inozemstvu mora uz prijavu na natječaj za radno mjesto priložiti mišljenje o vrednovanju inozemne visokoškolske kvalifikacije Agencije za znanost i visoko obrazovanje ili potvrdu o pokretanju postupka vrednovanja inozemne visokoškolske kvalifikacije Agencije za znanost i visoko obrazovanje.

Poslodavac može provesti testiranje pristupnika koji zadovoljavaju formalne uvjete natječaja. O terminima i načinu eventualnoga testiranja pristupnici će biti obaviješteni elektroničkom poštom koju su naveli u prijavi.

Ovaj natječaj objavljen je u *Narodnim novinama*, na internetskim stranicama Instituta i Hrvatskoga zavoda za zapošljavanje te na službenome internetskom portalu za radna mjesta Europskoga istraživačkog prostora (Euraxess).

Na natječaj se mogu ravnopravno prijaviti osobe obaju spolova. Izrazi koji se u natječaju navode u muškome rodu neutralni su i odnose se jednako na sve osobe.

Pristupnici koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>.

Prijave s dokazima podnose se u roku od 30 dana od objave natječaja u *Narodnim novinama* isključivo u elektroničkome obliku, u jednome cjelovitom dokumentu u PDF-u, na e-adresu: ured@ihjj.hr. U rubrici *predmet* u elektroničkoj pošti potrebno je upisati: „Natječaj za radno mjesto asistenta na projektu \_\_\_\_\_\_\_\_\_\_\_\_\_\_\_”. Ako pristupnik podnosi prijavu za oba radna mjesta, obvezan je za svako radno mjesto podnijeti posebnu prijavu.

Obrada osobnih podataka pristupnika nužna je za postupak prijave na natječaj. Podatci će se čuvati koliko je nužno u skladu s pravnim obvezama Instituta kao voditelja obrade.

Nepotpune i zakašnjele prijave neće se razmatrati, kao ni prijave koje nisu podnesene u jednome cjelovitom dokumentu u PDF-u.

Odabrani pristupnik dužan je predočiti izvornike ili ovjerene preslike dokumenata o akademskome obrazovanju prije sklapanja Ugovora o radu.

O rezultatima natječaja pristupnici će biti obaviješteni u zakonskome roku na internetskim stranicama Instituta [http://ihjj.hr/aktualnosti/natjecaji/4/](http://ihjj.hr/aktualnosti/natjecaji/4/%20) te neće biti pojedinačno obavještavani. Objavom Obavijesti o izboru ili poništenju natječaja na navedenim internetskim stranicama Instituta smatra se da su svi pristupnici obaviješteni o rezultatima natječaja.

**Institut za hrvatski jezik**